Kopīgs priekšlikums PADOMES REGULA, ar ko groza 2011. gada 4. februāra Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā /* JOIN/2012/031 final - 2012/0318 (NLE) */





PASKAIDROJUMA RAKSTS (1) Padome 2011. gada 31. janvārī pieņēma Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā. (2) Ar Padomes XXX Lēmumu 2012/X/X paredz veikt grozījumus attiecībā uz Padomes Lēmuma 2011/72/KĀDP 1. pantā minētajām atkāpēm, lai paplašinātu to darbības jomu, ļaujot atbrīvot līdzekļus un saimnieciskos resursus, ja tie ir vajadzīgi, lai apmierinātu tiesas vai administratīvu lēmumu, kas pieņemts ES, vai tiesas lēmumu, kas ir izpildāms dalībvalstī. (3) Lai īstenotu šo lēmumu, ir nepieciešams veikt grozījumus 2011. gada 4. februāra Regulā (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā. (4) Regulas (ES) Nr. 101/2011 9. pants attiecas uz informāciju, ko sniedz personas, vienības un struktūras, lai veicinātu atbilstību regulai. Saskaņā ar 9. panta 2. punktu visu informāciju, ko sniedz vai saņem, izmanto tikai tādiem nolūkiem, kādiem tā sniegta vai saņemta. Ar šo grozījumu precizē, ka tas neliedz dalībvalstīm dalīties šajā informācijā ar Tunisiju un citām dalībvalstīm saskaņā ar valstu tiesību aktiem, lai atsevišķos gadījumos palīdzētu atgūt nelikumīgi piesavinātus aktīvus. (5) Savienības Augstā pārstāve ārlietās un drošības politikas jautājumos un Eiropas Komisija ierosina attiecīgi grozīt Regulu (ES) Nr. 101/2011. 2012/0318 (NLE) Kopīgs priekšlikums PADOMES REGULA, ar ko groza 2011. gada 4. februāra Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes 2011. gada 31. janvāra Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Ar Padomes 2011. gada 4. februāra Regulu (ES) Nr. 101/2011par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā[2] , tiek īstenoti pasākumi, kas paredzēti Padomes Lēmumā 2011/72/KĀDP. (2) Ar Padomes XXX Lēmumu 2012/X/X paredz veikt grozījumus Padomes Lēmumā 2011/72/KĀDP, lai ļautu atbrīvot iesaldētos līdzekļus un saimnieciskos resursus, ja tie ir vajadzīgi, lai apmierinātu tiesas vai administratīvu lēmumu, kas pieņemts ES, vai tiesas lēmumu, kas ir izpildāms dalībvalstī. (3) Padomes Regulas (ES) Nr. 101/2011 9. pants attiecas uz informāciju, ar ko personas, vienības un struktūras apmainās ar dalībvalstu kompetentajām iestādēm un kuru nosūta Komisijai, lai veicinātu atbilstību regulai. Saskaņā ar 9. panta 2. punktu visu informāciju, ko sniedz vai saņem, izmanto tikai tādiem nolūkiem, kādiem tā sniegta vai saņemta. Tas neliedz dalībvalstīm dalīties šajā informācijā ar Tunisiju un citām dalībvalstīm saskaņā ar valstu tiesību aktiem, ja tas ir nepieciešams un ja vienīgais mērķis ir palīdzēt atgūt nelikumīgi piesavinātus aktīvus. (4) Tādēļ būtu attiecīgi jāgroza Regula (ES) Nr. 101/2011, IR PIEŅĒMUSI ŠO REGULU. 1. pants Regulu (ES) Nr. 101/2011 groza šādi: (1) Regulas 5. pantu aizstāj ar šādu: "5. pants 1. Atkāpjoties no 2. panta, II pielikumā uzskaitītajās tīmekļa vietnēs norādītās dalībvalstu kompetentās iestādes var atļaut konkrētu iesaldētu līdzekļu vai saimniecisko resursu atbrīvošanu, ja ir ievēroti šādi nosacījumi: a) uz minētajiem līdzekļiem vai saimnieciskajiem resursiem attiecas arbitrāžas lēmums, kas noteikts pirms dienas, kad 2. pantā minētā fiziskā vai juridiskā persona, vienība vai struktūra tika iekļauta I pielikumā, vai uz tiem attiecas tiesas vai administratīvs lēmums, kas pieņemts ES, vai tiesas lēmums, kas ir izpildāms attiecīgajā dalībvalstī un kas pieņemts pirms vai pēc minētās dienas; b) līdzekļus vai saimnieciskos resursus izmantos vienīgi, lai apmierinātu prasījumus, kas izriet no attiecīga lēmuma vai ko atzīst par spēkā esošiem ar attiecīgu lēmumu, tajās robežās, kas paredzētas piemērojamajos tiesību aktos un noteikumos, kuri reglamentē attiecīgu prasījumu iesniedzēju tiesības; c) lēmums nav pieņemts I pielikumā minētās fiziskās vai juridiskās personas, vienības vai struktūras interesēs; d) lēmuma atzīšana nav pretrunā attiecīgās dalībvalsts sabiedriskajai kārtībai. 2. Kompetentā iestāde informē pārējo dalībvalstu kompetentās iestādes un Komisiju par jebkuru atļauju, kas piešķirta saskaņā ar šo pantu." 2. pants (2) Pēc 9. panta 2. punkta pievieno šādu 3. punktu: "3. Regulas 2. punkts neliedz dalībvalstīm dalīties šajā informācijā ar Tunisiju un citām dalībvalstīm saskaņā ar valstu tiesību aktiem, ja tas ir nepieciešams un ja vienīgais mērķis ir palīdzēt atgūt nelikumīgi piesavinātus aktīvus." 3. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L 28, 2.2.2011., 62. lpp. [2] OV L 31, 5.2.2011., 1. lpp.